ตอนเช้าขับถ่ายปกติค่ะ เป็นก้อน ถ่ายง่ายสีปกติ แต่หลังจากทานข้าวเช้าปวดท้องถ่ายทันทีอีกค่ะแต่ถ่ายเหลวแบบยังมีเป็นเนื้อๆอยู่ไม่ถึงขั้นเป็นน้ำ เป็นมา2วันติดกันแล้วค่ะ ปกตินานๆครั้งจะเป็นแบบนี้ ส่วนตัวเป็นคนกินผักผลไม้เป็นประจำ ดื่มน้ำได้มากพอสมควร ออกกำลังกายก็ออกค่ะ
สวัสดีค่ะ หากมีอาการถ่ายอุจจาระเหลวมา 2 วัน ก็ถือว่ามีอาการอุจจาระร่วงแบบเฉียบพลัน โดยส่วนใหญ่เกิดจากอาหารเป็นพิษ หรือลำไส้อักเสบติดเชื้อเฉียบพลัน นอกจากนี้แล้ว ก็อาจเกิดจากสาเหตุอื่นๆ เช่น ผลข้างเคียงจากการทานยาบางอย่าง การทานอาหารรสจัด โดยเฉพาะรสเผ็ด หรือรสเปรี้ยว หรืออาจเป็นอาการก่อนการมีประจำเดือนมาก็ได้ หรือเกิดจากมีภาวะไทรอยด์ฮอร์โมนเป็นพิษ (แต่ก็จะต้องมีอาการอื่นๆ ร่วมด้วยอีกหลายอย่าง) เป็นต้นในเบื้องต้น แนะนำให้ดื่มน้ำเปล่ามากๆ ดังที่ทำอยู่ และอาจดื่มน้ำเกลือแร่ร่วมด้วย ส่วนอาหาร ควรเลือกทานอาหารที่ย่อยง่าย รสจืด เช่น ข้าวต้ม โจ๊ก แกงจืด หลีกเลี่ยงอาหารที่มีไขมันสูง เช่น ของทอด ของผัด และเนื้อสัตว์ และหลีกเลี่ยงอาหารรสจัด เพราะจะยิ่งทำให้ถ่ายมากขึ้น และควรงดการผลไม้ที่มีรสเปรี้ยวมากต่างๆ ไปก่อนค่ะ หากอาการถ่ายเหลวยังคงเป็นต่อเนื่องหลายวัน ก็แนะนำควรไปพบแพทย์เพื่อตรวจรักษาค่ะ